el ze un movimento islamista sunita paramiłitare nasesto inte el 1988 inte el ndar de ła Guera in Afghanistan, fautor de ideałi derivanti dal fondamentałismo islàmego pì estremista, inpegnà in magnera miłitante inte l'organizasion e inte l'ezecusion de viołente asion ostiłi, sia inte i confronti dei vari rezimi islàmeghi fiło-osidentałi definii , sia del mondo osidentałe, defìnio somariamente . El ze sta guidà finmente a ła morte, ocoresta inte el 2 de majo del 2011, dal miliardàrio saudita Osāma bin Lāden che el se vałeva de ła guida ideołòzega de Ayman al-Zawāhirī . Anbedó i ze referìbiłi a l'ativismo ideołòzego-pułìtego del ʿAbd Allāh Yūsuf al-ʿAzzām. Al-Qāʿida ła ze vegnesta clasifegarse cofà organizasion terorìstega dal Consejo de seguresa de łe Nasion Unie, da ła NATO, da ła Comision de l'Union eoropea, dal Departemento de Stato dei Stati Unii, dai goerni de Austràlia, Ìndia, Cànada, Israełe, Japon, Corea del Sud, Zermània, Regno Unio, Rùsia, Svèsia, Itàlia e Svìsara.